CELEX: 32020R1290
Language: lv
Date: 2020-09-09 00:00:00
Title: Komisijas Īstenošanas regula (ES) 2020/1290 (2020. gada 9. septembris) par atsevišķu preču klasifikāciju kombinētajā nomenklatūrā

16.9.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 302/14
               
            
         KOMISIJAS ĪSTENOŠANAS REGULA (ES) 2020/1290
         (2020. gada 9. septembris)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            Šī regula uzliek saistības kopumā un ir tieši piemērojama visās dalībvalstīs.
         
         
            Briselē, 2020. gada 9. septembrī
            
               
                  Komisijas
               
               
                  un tās priekšsēdētājas vārdā –
               
               
                  Nodokļu politikas un muitas savienības
               
               
                  ģenerāldirektorāta
               
               
                  ģenerāldirektors
               
               
                  GerassimosTHOMAS
            
         
         
            (1)  OV L 269, 10.10.2013., 1. lpp.
         
         
            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija (KN kods)
                     
                     
                        Pamatojums
                     
                  
                        1
                     
                     
                        2
                     
                     
                        3
                     
                  
                        No vairākām dižskābarža vai bērza finiera kārtām izgatavotas koka līstes, kuras ir 480 mm līdz 1960 mm garas, 25 mm līdz 105 mm platas un aptuveni 10 mm biezas.
                        Tās ir lobītas, laminētas, līmētas un ar pārklājumu. Līstēm ir noapaļotas malas, un tās var būt taisnas vai izliektas. Tām ir liela nestspēja un lieces izturība.
                        Tās ir konstruētas tā, lai tās bez tālākas apstrādes varētu ievietot gultu, atzveltnes krēslu vai dīvānu rāmjos.
                        Sk. attēlu  (*1).
                     
                     
                        4421 99 99
                     
                     
                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 4421, 4421 99 un 4421 99 99 formulējumu.
                        Pirmkārt, tā kā nav iespējams noteikt, vai līstes ir paredzētas tikai / īpaši paredzētas ievietošanai pozīcijā 9401 minēto izstrādājumu rāmjos vai pozīcijā 9403 minēto izstrādājumu rāmjos, klasificēšana pozīcijā 9401 vai 9403 pie mēbeļu daļām nav iespējama. 94. nodaļa attiecas vienīgi uz pozīcijās 9401 un 9403 minēto preču daļām, ja tās pēc formas vai citām īpašām iezīmēm var identificēt kā daļas, kas paredzētas vienīgi vai galvenokārt šo pozīciju izstrādājumiem (sk. arī Harmonizētās sistēmas (HS) skaidrojumus par 94. nodaļu (daļas)).
                        Otrkārt, līstes nav gultu, atzveltnes krēslu vai dīvānu daļas, bet, tā kā tās ir paredzētas ievietošanai to rāmjos, tās ir pozīcijā 9404 klasificētās matraču pamatnes daļas. Saskaņā ar 94. nodaļas 3. piezīmes B) punktu matraču pamatnes, kas tiek piegādātas atsevišķi, nav jāklasificē kā preču daļas citu starpā pozīcijās 9401 vai 9403. Tā kā pozīcijā 9404 neietilpst “daļas”, bet tikai gatavi izstrādājumi, nav iespējama arī klasificēšana šajā pozīcijā.
                        To objektīvo īpašību dēļ (vienādi izmēri līstēm pāra skaitā, noapaļotas malas, virsmas apstrāde, liela nestspēja un lieces izturība) līstes ir atzīstamas par rāmja daļām. Tās ir apstrādātas tā, ka tām ir piešķirtas citās pozīcijās klasificēto izstrādājumu (laminētas koksnes izstrādājumu) pamatīpašības (sk. arī HS skaidrojumus par pozīciju 4412 otro rindkopu). Tāpēc tās nav klasificējamas pozīcijā 4412 kā laminētas koksnes materiāli.
                        Tādēļ līstes atbilstīgi to materiālam ir klasificējamas ar KN kodu 4421 99 99 pie citādiem koka izstrādājumiem.
                     
                  
               
            
               (*1)  Attēls pievienots tikai informācijai.